Publication: Magyar Közlöny
Issue: MK-2003-69 (Year: 2003, Number: 69)
Era: 1990-2004
Section: kívánt célra” is [30/1997. (IV. 29.) AB határozat, ABH
Paragraph Index: 476

kívánt célra” is [30/1997. (IV. 29.) AB határozat, ABH 1997, 130, 140.]. Az Alkotmánybíróság a fentiekben ismertetett gyakorlata alapján jelen ügyben azt állapította meg, hogy az államháztartás valamely alrendszerének követelését érvényesítõ adóhatóság és a magán-nyugdíjpénztári tagdíjköveteléseket érvényesítõ pénztárak a felszámolási eljárásban a többi hitelezõvel azonos csoportot alkotnak. A hitelezõvé nyilvánítás feltételének számító és a — részben — felszámolói díj fedezetét is jelentõ regisztrációs díj szempontjából a III.1. pontban említett törvényhozói célokra is figyelemmel, nem állapítható meg a hitelezõk között olyan különbözõség, amely alkotmányosan indokolna bármiféle eltérõ szabályozást. Az Alkotmánybíróság álláspontja szerint a hitelezõi minõséggel nem függ össze az a jogalkotói szándék sem, amely a felszámolói díjak fedezetének — az állam általi — biztosítására irányul. Mindezekre tekintettel az Alkotmánybíróság megállapította: az Alkotmány 70/A. § (1) bekezdésében foglalt diszkrimináció tilalmába ütközik a Cstv. 46. § (7) bekezdésének támadott szövegrésze, amely alkotmányos indok nélkül, önkényesen tesz különbséget az azonos csoportba tartozó hitelezõk között azzal, hogy az államháztartás valamely alrendszerének követelését érvényesítõ adóhatóságot és a magán-nyugdíjpénztári tagdíjköveteléseket érvényesítõ pénztárakat mentesíti a regisztrációs díj megfizetése alól. Az Alkotmánybíróság ezért az indítványokban kifogásolt szövegrészt megsemmisítette. Mivel az Alkotmánybíróság az indítványokkal érintett rendelkezést az Alkotmány 70/A. § (1) bekezdésének megsértése miatt megsemmisítette, annak az Alkotmány 9. és 13. §-aival, valamint a 70/A. § (3) bekezdésével való összefüggését már nem vizsgálta.

Source: https://magyarkozlony.hu/hivatalos-lapok/56f8408f4b2f22fbf1c96dd883d8325d5205f7eb/dokumentumok/06af1cf03912bf205521dbecb048218469d63760/letoltes